গাজায় এবার আকাশ থেকে ত্রাণের প্যাকেট পড়ে নিহত ৫
অবরুদ্ধ গাজায় এতদিন আকাশ থেকে ফেলা বোমার আঘাতে মানুষ হতাহত হয়ে আসলেও এবার ত্রাণের প্যাকেট পড়ে নিহতের ঘটনা ঘটেছে।
আজ শুক্রবার সিএনএনের এক প্রতিবেদনে এ তথ্য জানানো হয়েছে।
প্রতিবেদনে বলা হয়, আজ গাজা শহরের পশ্চিমে আল শাতি ক্যাম্পে আকাশ থেকে ফেলা ত্রাণের প্যাকেট মানুষের ওপর পড়ে কমপক্ষে পাঁচজন নিহত এবং ১০ জন আহত হয়েছেন।
ঘটনার প্রত্যক্ষদর্শী সাংবাদিক খাদের আল জানোন সিএনএনকে বলেন, তিনি আল শাতি ক্যাম্পের আকাশে বিমান থেকে ত্রাণের প্যাকেট ফেলতে দেখেছেন। তবে কোন দেশের পক্ষ থেকে এসব ত্রাণ ফেলা হচ্ছিল তা জানা যায়নি।
গাজা শহরের আল শিফা মেডিকেল কমপ্লেক্সের জরুরি পরিচর্যা বিভাগের প্রধান মুহাম্মদ আল-শেখ এ ঘটনায় পাঁচজন নিহত হওয়ার তথ্য নিশ্চিত করেছেন।
তিনি জানান, গুরুতর আহত কয়েকজন আল শিফা হাসপাতালে চিকিৎসাধীন।

অবরুদ্ধ গাজায় এতদিন আকাশ থেকে ফেলা বোমার আঘাতে মানুষ হতাহত হয়ে আসলেও এবার ত্রাণের প্যাকেট পড়ে নিহতের ঘটনা ঘটেছে।